SUID-AFRIKAANSE RADIOLIGA NUUS VIR SONDAG 13 MAART 2022 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins uit in Afrikaans 
sowel as Engels om (08:15 en (08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com) afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


Terwyl daar aandag gegee word aan die probleme wat sommige lede ervaar met 
toegang tot die SARL-webbladsye, is `n bykomende kanaal nou vanaf hierdie 
Sondag beskikbaar. 'Teken in by www.amateurradio.org.za om die weeklikse 
SARL News-oudio-opnames af te laai en om Amateur Radio Today te luister of 
af te laai. 


In die nuus vandag; 
SARL 80 M KLUB KOMPETISIE OP WOENSDAG 16 MAART 


BESPREEK NOU VIR DIE SARL NEEM AMATEUR RADIO NA DIE DIG- 
TTALE ERA SIMPOSIUM 


en 
DIE SARL VHE/UHF ANALOOG KOMPETISIE VOLGENDE NAWEEK 
Bly ingeskakel vir meer inligting oor hierdie en ander interessante nuusitems. 


Baie geluk aan Leon Foot, ZS4Y wat vir die volgende vier jaar as Sekretaris van 
die Moderamen van die Vrystaatse Sinode van die NG Kerk verkies is. 


SARL WOENSDAG 80 M KLUB KOMPETISIE OP 16 MAART 


Die tweede been van die SARL Woensdag 80 m Klub kompetisie vind plaas vanaf 
17:00 tot 18:00 UTC op Woensdag 16 Maart met GG, RTD en foon aktiwiteit 
tydens die uur lange kompetisie. Die uitruiling is 'n R$-, RST- of RS@-verslag, 
jou Klub-afkorting en jou d-karakter-ruitvierkant, kyk op bladsy 57 van die Blou 
Boek vir die Klub-afkortings. Dien jou logstaat teen 21:59 UTC op Maandag 
21 Maart in per e-pos na, contest@sarl.org.za. Die reëls is op bladsy 58 van die 
2022 Blou Boek. 


DIE 2022 SARL NASIONALE KONVENSIE BOEKIE 


Die 2022 SARL Nasionale Konvensie-boekie is beskikbaar vir aflaai vanaf die 
voorblad van die SARL-webwerf. Die Boekie bevat die program vir die Amateur 
Radio in die Digitale Era Simposium op Saterdag 9 April en die agenda vir die 
SARL AJV op Saterdag 23 April 2022. Dit sluit in die voorgestelde begroting 


en ledegeld vir 2022/2023, die twee mosies vir bespreking en `n voorstel om die 
2023 SARL Nasionale Konvensie aan te bied. 


SUKSESVOLLE NOODKOMMUNIKASIE OEFENING UITGEVOER OP 
DIE @O-100 SATELLIET 


ITARU Streek 1 Noodkommunikasie Koërdineerder Greg Mossop, GODUB berig 
dat op 26 Februarie het 22 stasies wat 14 lande binne TARU Streek 1 verteen- 
woordig, deelgeneem aan 'n kort kennisgewing oefening deur die geostasionêre 
satelliet @O-100 te gebruik. Dit was die eerste van `n aantal kleiner oefeninge, 
toetse en vergaderings wat deur die jaar deur TARU Streek 1 gehou sal word, 
wat voortbou op die vroeëre Globale Gesimuleerde Nood-toetse om soveel as 
moontlik aspekte van noodkommunikasie te dek. Die bedoeling is om nood- 
kommunikeerders meer gereeld bymekaar te bring om te demonstreer hoe die 
Amateur Radiodiens as `n globale gemeenskap kan saamwerk en 'n gemeenskap- 
like begrip van mekaar se vermoëns kan ontwikkel. 


Die oefening is as 'n sukses beskou, met `n aantal formele boodskappe wat tussen 
stasies deurgegee is en 'n paar lesse geleer uit die onvermydelike uitdagings van 
toerusting-onderbreking, taal-hindernisse en koërdinering van 'n oefening met 
`n dekkingsgebied van Suid-Afrika tot die Verenigde Koninkryk. Sodra al die 
oefening-terugvoer ontvang is, word nog ʼn toets oor @O-100 vir Oktober 2022 
beplan. 


”@O-100 bring nog `n bate na die nood kommunikasie gereedskapkas in Streek 1 
en die teenwoordigheid daarvan word baie waardeer,” het Greg Mossop, GODUB, 
gesê. 


Jy luister na nuus uitsending van die Suid-Afrikaanse Radioliga. 


BESPREEK NOU VIR DIE SARL NEEM AMATEUR RADIO NA DIE DIG- 
TTALE ERA SIMPOSIUM 


Die SARL Neem Amateur Radio na die Digitale Era Simposium sal gehou word 
op Saterdag 9 April 2022 vanaf 10:00 SAT op die BlueJeans platform. Dit is 
gratis vir SARL- en AMSAT SA-lede. Registreer nou! Klik op die skakel op 


www.sarl.org.za of www.amsatsa.org.za. 


President van TARU Streek 1, Sylvain Azarian, F4GKR, sal meer vertel oor 
sagteware-gedefinieerde radio- en amateur radio-toepassings. Cor Rademeyer 
sal praat oor die opsporing van RF-voortplantingsversteurings deur GPS posisie- 
data te ontleed en Brian Jacobs sal `n opdatering oor die SARL volgende gen- 
erasie baken projek aanbied en het `n paar interessante nuwe inligting oor 'n 
nuwe bakenstelsel wat tans getoets word. Ons sal die NCDXF HF-bakenstelsel 
verken, `n seën vir DXers. Kom meer te wete oor die SARL-100-projek en die 
AMSAT SA AfriCUBE-satelliete. 


WÊRELD AMATEUR RADIO DAG IS 18 APRIL 


DARG, die Duitse TARU-Lidvereniging se Span SES sal spesiale roepsein 
DA?22WARD vanaf 1 Maart tot 30 April aktiveer ter viering van Wêreld Ama- 


teur Radio Dag op 18 April. @SL via die buro, of direk na DL2VER. En REF, 
die Franse 1ARU-Lidvereniging het aangekondig dat spesiale geleentheid-stasie 
TM97WARD vanaf 16 tot 25 April op die lug sal wees om Wêreld Amateur 
Radio Dag (WARD) te vier. 


DIE SARL VHE/UHF ANALOOG KOMPETISIE VOLGENDE NAWEEK 


Die eerste been van die SARL VHF/UHF Analoog-kompetisie duur van 08:00 
tot 09:00 UTC op Saterdag 19 Maart en weer op Sondag 20 Maart 2022. Die 
eerste twee ure op Saterdag word op 6 meter spandeer, gevolg deur twee ure op 
2 meter en die laaste twee ure op 70 cm. Sondag is die eerste twee uur op 2 
meter, gevolg deur twee uur op 6 meter en eindig met twee uur op 70 cm. Die 
uitruil is `n RS-seinverslag en die volle ses-syfer Maidenhead-ruitblok. Blaai na 
bladsy 18 van die 2022 SARL Blou Boek vir al die inligting. 


Klubs en groepe wat die kompetisies aanbied, word weereens herinner om `ʼn 
item oor hul kompetisie vir die SARL Nuus in te dien. 


KOMPETISIE NUUS 


Vyftien logstate van 7S2 en 7S6 is ontvang vir die eerste SARL BHF/UHF 
FM-kompetisie vir die jaar. 


1ste die Port Elizabeth Amateurradiovereniging, ZS2PE — 11 505 punte 
2de Pierre Holtzhausen, ZSGPJH — 4 403 punte 
3de Stephen Stuttard, ZS6SKY — 1 904 punte 


Slegs dd logstate is ontvang vir die eerste been van die SARL Saterdag 40 m 
Klub kompetisie en nie 45 soos verlede Sondag berig nie. 'n Fout is in een 
logstate geidentifiseer wat die puntetelling verander het. 


Klub tellings 

1ste die Wesrand ARK - 1 252 punte 
2de die Noord-Kaap ARK - 378 punte 
3de die Bloemfontein ARK - 361 punte 
Individuele tellings 

1ste Michael, ZSABHF - 181 punte 

2de Jan, ZSAJAN - 180 punte 

3de Gerhard, ZS3TG - 158 punte 

Ade Kobus, ZS6BOS - 147 punte 

WIE KAN HELP? 


Stuart, ZRISB soek hulp om ou militêre radios, sowat 100 kg se radios, van 
Bloemfontein na Somerset-Wes te vervoer. As jy vir Stuart kan help, kontak 
hom by e-pos stuart@burgess.org.za. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag tot 
gematig gaan wees. 'Tans is daar `n aantal sonvlekke met eenvoudige tot meer 
gevorderde magnetiese samestellings sigbaar. Daar is `n moontlikheid van C- 
klas en `n geringe kans van M-klas sonfakkels. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van 64 vir 
die week gebruik. Radio amateurs kan goeie DX openinge op die 10 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 


Nou die dagboek van gebeure vir die volgende paar weke: 
16 Maart — die SARL Woensdag 80 m Klub kompetisie 

17 Maart — binnelandse skole sluit 

18 Maart — die sluitingsdatum vir Velddag logstate 

19 en 20 Maart- die SARL BHF/UHF Analoog kompetisie 
20 Maart - Herfs nagewening om 17:82 SAT 

21 Maart — Menseregte Dag 

23 Maart — die Sandton “Talking Tech Power Hour? 

25 Maart — kus skole sluit 

26 Maart - die Sandton ARK Jakkals jag 

26/27 Maart - die CO WPX ESB kompetisie 

27 Maart — die sluitingsdatum vir SARL BHF/UHF Analoog logstate 
1 April —- die begin van die SAMOGC April Woord-soektog 


2 April —- die begin van Ramadan, die RaADAR-uitdaging en die Pretoria ARK 
snuffelmark 


Om die bulletin mee af te sluit, 'n opsomming van ons hoof berig: 


Die tweede been van die SARL Woensdag 80 m Klub kompetisie vind plaas vanaf 
17:00 tot 18:00 UTC op Woensdag 16 Maart met GG, RTD en foon aktiwiteit 
tydens die uur lange kompetisie. Die reëls is op bladsy 58 van die 2022 Blou 
Boek. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Vrydag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZSSLP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur `n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, geskryf 
deur Dennis Green, ZS4BS, geproeflees deur Johan de Bruyn, ZS6JHB en gelees 
deur se RE EG GE Ee ee 


Van die Nuusspan, die beste wense vir die week vorentoe. 


